ΥΠΟΓΡΑΨΤΕ ΓΙΑ ΚΑΛΥΤΕΡΕΣ ΣΥΝΘΗΚΕΣ  ΚΥΚΛΟΦΟΡΙΑΣ ΓΙΑ ΠΕΖΟΥΣ & ΠΟΔΗΛΑΤΕΣ

Ως  κάτοικοι της πόλης των Χανίων που χρησιμοποιούμε το ποδήλατο ως μέσο μετακίνησης μας, καταγγέλλουμε πως στην πράξη εφαρμογής για το κυκλοφοριακό της πόλης των Χανίων δεν προβλέπεται καμία ρύθμιση για κίνηση ποδηλατών, παρά τις διακηρύξεις της δημοτικής αρχής.  Η μελέτη που κατατίθεται προς έγκριση περιορίζεται σε ευχολόγια και αφήνει αόριστα για το μέλλον την διευκόλυνση της χρήσης του ποδηλάτου στα Χανιά. 

Για τους πιο πάνω λόγους οι κάτωθι υπογεγραμμένοι απαιτούμε:

· να εκπονηθεί νέα σαφής και εμπεριστατωμένη μελέτη κυκλοφοριακού που να περιλαμβάνει μέτρα για τη ασφαλή και εύκολη χρήση του  ποδηλάτου στα Χανιά και να υλοποιηθεί άμεσα
· να συνδυαστεί με μέτρα για την διευκόλυνση και τον απεγκλωβισμό κίνησης πεζών και ατόμων με κινητικές δυσκολίες αλλά και των μαζικών μέσων  μεταφοράς από την ανεξέλεγκτη στάθμευση αυτοκινήτων 

